এদিকে একইদিন বিকালে র্যাব-৮ পটুয়াখালীর সদস্যরা গোয়েন্দা তথ্যের ভিত্তিতে সদর উপজেলার বহালগাছিয়া এলাকায় অভিযান চালায়। এ সময়  তারা গ্রেফতার করে কথিত মাদক সম্রাট মোঃ জাফর মোল্লাকে (৩৮)। তার স্বীকারোক্তি অনুযায়ী খড়ের গাদা ও রান্না ঘরের নীচে পুঁতে রাখা ড্রামের মধ্য থেকে ৭ কেজি গাঁজা উদ্ধার করা হয়। জিজ্ঞাসাবাদে সে জানায়, সে দীর্ঘদিন ধরে পটুয়াখালী শহর ও আশেপাশের এলাকায় মাদকদ্রব্য বিশেষ করে গাঁজা বিক্রয় করে আসছে। এছাড়া র্যাব গত ২৭ মে মির্জাগঞ্জ উপজেলার ভয়াং বাজার এলাকায় অভিযান চালিয়ে ৫ কেজি গাঁজা আটক করে। এ সময় গ্রেফতার করা হয় মোঃ ইউছুফ (২১), মোঃ কালাম মিয়া (৩৫) ও মোঃ জহিরুল হক (২৯) নামের তিন মাদক ব্যবসায়ীকে। এছাড়া আইনশৃংখলা বাহিনী  বিভিন্ন সময়ে বিপুল পরিমাণ মদ, গাঁজা, ফেনসিডিল, হেরোইন উদ্ধার করছে। মাদক ব্যবসায়ীরা থামছে না কিছুতেই। এ অঞ্চলে মাদকের প্রসার রোধে আরো কঠোর পদক্ষেপ নেয়া প্রয়োজন বলে এলাকার গণ্যমান্য ব্যক্তিরা মনে করেন।